**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | DAPP Zimbabwe | | | |
| Adresse | 4 Kensington Road, Harare, Zimbabwe | | | |
| Telefon | +263 4 497 620 | E-mail | rmdapp@mweb.co.zw | |
| Hjemmeside | https://dapp-zimbabwe.org/ | Evt. Facebook, blog, Youtube kanal, Flickr etc. | | Facebook:  https://www.facebook.com/dappzim |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| * 1. *Formålet er at vise helt konkret, hvordan en DERF-bevilling på 1 mio. danske kroner har bidraget til at begrænse spredningen af COVID-19 epidemien og mindske sygelighed og dødelighed blandt 50.000 sårbare mennesker i Makoni Distriktet i Manicaland-provinsen i Zimbabwe.*   2. *Det er vigtigt at sprede de gode eksempler i en tid, hvor der desværre ofte kun bliver formidlet negative historier. Aktiviteten skal realiseres nu, fordi vi alle kender til udfordringerne med COVID-19, og fordi dette DERF projekt er et godt eksempel på, at selv under vanskelige forhold, er det muligt at ændre på menneskers situation ved hjælp af en forholdsvis beskeden donation.*   3. *Aktiviteten består i at lave 3 små videoer, 2 artikler og et fotohæfte, som informerer og viser, hvor meget en donation på 1 mio. kroner kan ændre sårbare menneskers liv og fremtid i Zimbabwe. Videoerne vil vise følgende: 1) Hvordan projektets medarbejdere formidler viden om COVID-19 til mennesker i et område, og hvordan disse mennesker modtager og bruger denne viden. 2) Hvilken betydning fødevarehjælpen, som projektet deler ud, har for de sårbare familier. 3) Betydningen af adgang til rent vand i kampen for at bekæmpe COVID-19 samt interviews med sundhedspersonale om, hvordan det efter opgraderingen af lokalt helsecenter er blevet lettere at hjælpe folk.*   4. *Oplysningsaktiviteten foregår på dansk. Videoerne er med dansk tekst ligesom teksten i artikler og fotohæfte.*   5. *Aktiviteten er tæt forbundet med UFF-Humanas DERF-bevilling til forebyggelse af COVID-19 i Makoni distriktet i Zimbabwe. DERF-projektperioden er fra 19. juni til 19. december, og vi vil indhente materialet til denne oplysningsaktivitet fra slutningen af november frem til begyndelsen af december, inden projektet afsluttes. Vi vil også følge med i de længerevarende resultater af projektet efter, at det er afsluttet.*   6. *Vi har tidligere lavet film med midler fra CISUs oplysningspulje samt videoer og artikler finansieret af oplysningspenge fra Genbrug til Syd og fået erfaringer fra dette. I forbindelse med vores Frame-Voice-Report-bevilling lavede vi et fotohæfte, som vi har fået gode tilbagemeldinger på.*   7. *Vi har ikke tidligere hyret professionelle fotografer i Zimbabwe, som vi og vores partnerorganisation skal arbejde sammen med. Vi har heller ikke tidligere selv lavet eller fået lavet så gennembearbejdede videoer, som vi tænker at gøre med denne bevilling. Vi har tidligere haf en journalist til at skrive artikler og haft gode erfaringer med dette.* |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| *2.1 Sammen med vores partner i Syd, DAPP Zimbabwe, laver vi en arbejds- og opgaveplan for fotograferne, der skal indsamle materiale til videoerne og fotohæftet. Indholdet kvalificeres af UFF-Humana, inden fotograferne tager ud til projektet. Gennemførelse af fotografering, optagelse af video og interviews til videoerne sikres gennem et tæt samarbejde mellem UFF-Humana og DAPP Zimbabwe. En projektleder fra DERF-projektet og en informationsmedarbejder fra DAPP i Zimbabwe arbejder tæt sammen med stil-fotograf og video-fotograf for at sikre et godt materiale. I Danmark fortsætter samarbejdet med DAPPs informationsmedarbejder i forbindelse med kvalificering og oversættelse af tekster til videoer og fotohæfte. I forbindelse med denne ansøgning, har vi haft livlig kommunikation med DAPP og haft skypemøde med DAPP’s informationsmedarbejder for at gennemgå hendes opgaver i forbindelse med aktiviteten.*  *- Vi vil sende vores videoer og fotohæftet til vores medlemmer og samarbejdspartnere. Gennem artikler i lokalaviser og på Verdens Bedste Nyheders hjemmeside, YouTube og andre platforme vil vi udbrede oplysningerne om projektets resultater til mange forskellige befolkningsgrupper.*  *2.2 Vi måler succesen af vores samarbejde med DAPP og fotografen gennem kvaliteten af produkterne, der informerer om aktiviteten. De 3 videoer skal vises på YouTube i alt 300 gange. Opslagene om videoerne og links til artiklerne skal nå ud til 5.000 mennesker gennem visning på forskellige platforme mod betaling. De to artikler skal kunne læses i mindst 5 forskellige lokalaviser og på den måde nå ud til i alt mindst 50.000 mennesker. Fotohæfterne sendes til dem, der efter at have læst en af artiklerne i avisen eller på facebook, bestiller et fotohæfte. Vores mål er at sende og uddele i alt 500 fotohæfter.* |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1 Gennem denne aktivitet ønsker vi at:*  *- i tæt samarbejde med vores partner DAPP Zimbabwe, at blive bedre og mere professionelle til at informere om vores humanitære projekter i Zimbabwe. Dette gør vi gennem et udvidet samarbejde med professionelle mediefolk som fotografer/videofotografer og journalister. Vi har tidligere selv taget billeder fra vores projekter i Zimbabwe og Guinea-Bissau eller fået hjælp af danske fotografer, som led i et oplysningsprojekt. Men da vi ikke kan eller ønsker at rejse til Zimbabwe fra Danmark under COVID-19 epidemien, er det en god løsning at få erfaringer med brug af lokale mediefolk, som vi kan opbygge et samarbejde med.*  *- få erfaringer med at udnytte de forskellige platforme som Facebook og YouTube og maksimere brugen af dem gennem betaling for at nå ud til forskellige befolkningsgrupper.*  *- få erfaringer med at få artikler i lokalaviser. Målet er artikler i mindst 5 lokalaviser og en god nyhed på Verdens Bedste Nyheders hjemmeside samt i VBN’s nyhedsbrev.*  *3.2 Opsamling og vidensdeling foregår på personale- og bestyrelsesmøder, på foreningens hjemmeside, på Facebook samt i nyhedsbreve til vores medlemmer og samarbejdspartnere, hvor vi videregiver, hvad vi har lært gennem aktiviteten*  *- Foreningens leder Else Hanne Henriksen og informationsmedarbejder Greta Simonaviciute er ansvarlige for opsamling og vidensdeling.* |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| *4.1 COVID-19 vælger ikke en bestemt målgruppe. Derfor er vores målgruppe alle de mennesker, der bor i Danmark. Vi vil med denne specifikke aktivitet informere så mange mennesker i Danmark som muligt fra den yngste til den ældste. Vi opdeler vores målgruppe, i to kategorier, som vi vil informere, opmuntre og motivere med vores oplysningsmaterialer: (1) Dem der i forvejen interesserer sig for humanitære projekter. De vil her se, hvordan en bevilling på 1 mio. kroner, kan ændre sårbare folks liv i Zimbabwe under COVID-19 pandemien; og (2) Mennesker, der lige nu oplever COVID-19 pandemien, kan bruge disse oplysninger til at se, hvordan sårbare lande som Zimbabwe arbejder for at stoppe spredningen af ​​COVID-19 gennem massiv information til mennesker.*  *4.2 Vi vil bruge forskellige kanaler såsom sociale medier, artikler i lokalaviser osv. for at nå så bredt et publikum i Danmark, som muligt. Selvom vores målgruppe er bred, laver vi planer for, hvordan vi når ud til så mange som muligt, ved at opdele målgruppen således:*  *- De yngre mennesker fra 15 til 40 år: Sociale medier som Facebook, YouTube vil vi bruge som første prioritet, artikler i lokalavisen som sekundær kommunikationskilde*  *- Folk fra 40 år og opefter: Artikel i lokalavisen som 1. prioritet, sociale media – sekundær prioritet.*  *- UFF-Humana-medlemmer og andre, der er interesseret i globale udfordringer: Gennem organisationer, der skriver om globale spørgsmål f.eks. VBN, Globalt Fokus, CISUs nyhedsbrev osv.*  *4.3 Den målgruppe, som vi ønsker at nå, vil:*  *- lære, hvilken stor forandring 1 mio. kroner kan udrette ved at hjælpe udsatte mennesker i Zimbabwe*  *- se og lære fra et konkret eksempel, hvordan en Dansk DERF-bevilling på 1 mio. kroner har bidraget til at begrænse spredningen af COVID-19 epidemien i Makoni Distriktet i Manicaland-provinsen i Zimbabwe.*  *- lære om forskellige metoder og resultater i arbejdet med at bekæmpe COVID-19-epidemien*  *- lære om de udfordringer, som mennesker i Zimbabwe har, for at få adgang til ressourcer, der er grundlæggende og essentielle for menneskers overlevelse som rent vand og mad*  *- lære om verdensmålene, især om mål 2 – Stop Sult, mål 3 – Sundhed og Trivsel og mål 6 – Rent Vand og Sanitet.*  *- lære om vores partner - DAPP Zimbabwe - og hvilke projekter de gennemfører i Zimbabwe ved hjælp af DERF-midler.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1 Vores partner i Syd – DAPP Zimbabwe - har allerede bidraget med at finde de professionelle medie -folk, som er 2 fotografer, - en til at tage fotos og en anden til at optage video. DAPP har lavet et forslag til program og opgaver for mediefolkene, derudover er vi i tæt samarbejde med DAPPs informationsmedarbejder Ellen Chiyindiko, og vi har allerede haft det første skypemøde med hende omkring planlægning og økonomi for aktiviteten. Vores partner DAPP Zimbabwe, opdaterer os løbende omkring COVID-19 projektet, og vi holder månedlige skypemøder med DAPP omkring gennemførelsen af projektet.*  *5.2 Gennem de 3 videoer, artiklerne og fotohæftet kommer årsagerne til fattigdom og ulighed klart frem. Fattigdom og COVID-19 pandemien er en livstruende kombination. Videoerne, artiklerne og fotohæftet vil vise hvordan DAPP Zimbabwe med støtte fra DERF-puljen, kan gøre en forskel for sårbare menneskers liv under pandemi-krisen. I indledningen til alle oplysningsmaterialerne vil vi på forskellig vis berøre årsagerne til fattigdom og ulighed.*  *5.3 Tre af FNs Verdensmål, mål 2, 3 og 6 indgår i vores aktivitet.* ***Mål 2 – Stop Sult*** *indgår i høj grad i vores aktivitet, da et af DERF projektets mål er at uddele fødevarehjælp til sårbare mennesker i Makoni-distriktet.* ***Mål 3 – Sundhed og Trivsel*** *indgår også i aktiviteten, da projektet sigter mod at sikre et sundt liv for alle. Dette gøres bl.a. gennem at forbedre forholdene for personale og patienter på Rusape Hospital i Makoni-distriktet.* ***Mål 6 – Rent Vand og Sanitet*** *sikres gennem forbedret adgang til vand og sanitet for DERF-projektets målgruppe. Vi vil i alle oplysningsaktiviteterne gøre opmærksom på, hvilke verdensmål der arbejdes efter, og vise ikonet for det pågældende verdensmål.*   * 1. *Vi vil beskrive de udfordringer, som COVID-19 medfører for sårbare og fattige mennesker i Zimbabwe, f.eks. de lange perioder med nedlukning af landet og deraf begrænset bevægelighed, hvilket bl.a. har ført til fødevaremangel. Vi vil præsentere de konstruktive løsninger, som DAPP har gennemført i samarbejde med såvel frivillige som de lokale myndigheder med hjælp fra DERF bevillingen for at løse de mange udfordringer. Vi vil gøre det på en konkret og konstruktiv måde.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *6.1* ***Periode 15. november 2020 til 1. juni 2021.***  ***November:*** *Kontakte vores partner - DAPP i Zimbabwe – angående planerne for opstarten af aktiviteten, fotograf-oplysninger m.m. Lave drejebog og bestemme det konkrete indhold i videoer og fotohæfte. Gennemgå materialet og indholdet i videoerne sammen med fotograferne fra Zimbabwe via Skype-samtaler, lave opgave- og mangelliste.*  ***December****: Fotograferne fra Zimbabwe begynder at indsamle materiale, fakta, fotos og videoklip i samarbejde med DAPPs personale. UFF-Humana, fotograferne og DAPP har skypemøder omkring aktiviteten og produkterne.*  ***Januar:*** *Produktion af videoer og fotohæfte. Første udkast af videoerne samt udkast til fotohæftet vises for nogle af UFF-Humanas medarbejdere, der giver kommentarer og ønsker til den videre færdiggørelse af videoerne og fotohæftet.*  ***Februar:*** *Videoer og fotohæfte færdiggøres og lægges ud på sociale medier. Den journalist, vi samarbejder med, skriver de to artikler.*  ***Marts:*** *Deling af videoer og fotohæfte. Der skrives også en artikel om filmen, og vi kontakter lokalaviser.*  ***April:*** *Kampagne for at booste materialer på de sociale medier, samt offentliggørelse af videoer og artikler i mindst 5 forskellige lokalaviser.*  ***Maj:*** *Vi samler op på de opnåede resultater og evaluerer på aktiviteten.*  *6.2 Vi forventer at vores medlemmer bidrager gratis til dette. Derudover, at nogle af foreningens frivillige gerne vil bistå med input og teknisk hjælp, hvis der er brug for det, f.eks. oversættelse fra engelsk til dansk, kontakte lokalaviser, eller andet som vi har brug for.*  *6.3 Fotograf, video-fotograf og informationsmedarbejder fra DAPP Zimbabwe modtager penge til transport, mad og overnatning når de besøger projektet i Makoni Distriktet i Zimbabwe. Fotograferne modtager også løn for at filme, tage fotos, vælge og redigere billeder og klippe videoerne.*  *6.4 Vores Syd-partner DAPP Zimbabwe, har allerede bidraget til denne aktivitet gennem at finde gode fotografer i Zimbabwe. DAPP-folkene er altid meget samarbejdsvillige og hjælper med det, de kan.* |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1 Vi formidler aktiviteten internt i foreningen gennem nyhedsbreve til vores godt 300 medlemmer, via sociale medier som Facebook og på vores hjemmeside, samt på personalemøder.*  *7.2 Udadtil bruger vi også vores hjemmeside og Facebook, samt lokalaviser. Derudover, gør vi opmærksom på filmen, for eksempel når vi møder nye samarbejdspartnere eller folk, der ikke kender til filmen, samt ved Åbent Hus arrangementer m.m.*  *7.3 JA, en del lokalaviser vil vise interesse for artiklerne. Vi ringer til lokalaviser og tilbyder artikler og fotos samt link til de 3 videoer..* |